87/475/ETY: Neuvoston päätös, tehty 17 päivänä syyskuuta 1987, Italian ja Algerian välisestä meriliikenteestä



Virallinen lehti nro L 272 , 25/09/1987 s. 0037 - 0038

Suomenk. erityispainos Alue 7 Nide 3 s. 0157

Ruotsink. erityispainos Alue 7 Nide 3 s. 0157



NEUVOSTON PÄÄTÖS, tehty 17 päivänä syyskuuta 1987, Italian ja Algerian välisestä meriliikenteestä (87/475/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen 22 päivänä joulukuuta 1986 annetun neuvoston asetuksen (ETY) N:o 4055/86 () ja erityisesti sen 6 artiklan 2 kohdan, ottaa huomioon komission ehdotuksen, sekä katsoo, että Italian valtuuskunta on ottanut esille Algerian lastin varaamista koskevan kysymyksen heinäkuussa 1985 päätöksessä 77/587/ETY () meriliikenteen alalla käyttöön otetun neuvottelumenettelyn yhteydessä, mikä on johtanut yhteisön toimenpiteisiin lokakuussa 1985, Italian hallitus on 17 päivänä maaliskuuta 1987 esittänyt komissiolle 28 päivänä helmikuuta 1987 allekirjoitetun Italian tasavallan ja Algerian demokraattisen kansantasavallan välisen meriliikennettä ja merenkulkua koskevan sopimuksen tekstin, jota ei kuitenkaan vielä ole ratifioitu, tätä esittämistä on poikkeuksellisesti pidettävä asetuksen (ETY) N:o 4055/86 6 artiklan 1 kohdan mukaisena ilmoituksena, asetuksen (ETY) N:o 4055/86 6 artiklan 2 kohdassa säädetään, että neuvosto päättää toteutettavista toimenpiteistä, jos jonkin jäsenvaltion kansalaisella tai linjavarustamolla ei ole tosiasiallista mahdollisuutta osallistua tiettyyn kolmanteen maahan suuntautuvaan liikenteeseen, Algeria on äskettäin ratifioinut linjakonferenssien käyttäytymissääntöjä koskevan Yhdistyneiden Kansakuntien yleissopimuksen, joka tuli voimaan tämän maan osalta 12 päivänä kesäkuuta 1987, edellä mainitun sopimuksen määräyksiä on sovellettava siten, että ne eivät joudu ristiriitaan niiden velvoitteiden kanssa, joita jäsenvaltioille asetetaan yhteisön lainsäädännössä erityisesti mitä tulee yhteisön kansalaisten tai linjavarustamoiden, mukaan lukien riippumattomat varustamot, tasapuoliseen, vapaaseen ja erottelemattomaan lastin saantiin, ja näin ollen Italia voi ratifioida sopimuksen, ON TEHNYT TÄMÄN PÄÄTÖKSEN: 1 artikla Italian tasavallalla on oikeus ratifioida Algerian demokraattisen kansantasavallan kanssa 28 päivänä helmikuuta 1987 allekirjoittamansa meriliikennettä ja merenkulkua koskeva sopimus, ja Italian on: a) toteutettava mahdollisimman nopeasti linjakonferenssien käyttäytymissääntöjä koskevaan Yhdistyneiden Kansakuntien yleissopimukseen liittymisen edellyttämät toimenpiteet asetuksen (ETY) N:o 954/79 () säännösten mukaisesti; b) muistutettava Algerialle, että sopimuksen määräykset on pantava täytäntöön yhteisön lainsäädännön mukaisesti; c) ilmoitettava jäsenvaltioille ja komissiolle viimeistään vuoden kuluttua tämän päätöksen tiedoksi antamisesta siitä, miten sopimusta on sovellettu. 2 artikla Tämä päätös on osoitettu Italian tasavallalle. Tehty Brysselissä 17 päivänä syyskuuta 1987. Neuvoston puolesta Puheenjohtaja K. E. TYGESEN () EYVL N:o L 378, 31.12.1986, s. 1 () EYVL N:o L 239, 17.9.1977, s. 23 () EYVL N:o L 121, 17.5.1979, s. 1